CELEX: 62015TN0136
Language: et
Date: 2015-03-20 00:00:00
Title: Kohtuasi T-136/15: 20. märtsil 2015 esitatud hagi – Evropaïki Dynamiki versus parlament

13.7.2015   
            
            
               ET
            
            
               Euroopa Liidu Teataja
            
            
               C 228/17
            
         20. märtsil 2015 esitatud hagi – Evropaïki Dynamiki versus parlament
   (Kohtuasi T-136/15)
   (2015/C 228/20)
   Kohtumenetluse keel: inglise
   
      Pooled
   
   
      Hageja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid I. Ampazis ja M. Sfyri)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi asepresidendi 13. veebruari 2015. aasta otsus (302534), millega jäetakse rahuldamata kordustaotlus, milles hageja taotles võimalust tutvuda Euroopa Parlamendi dokumentidega, mis käsitlevad kõiki hinnapäringuid kõikide hankemenetluse Nr ITS08 – IT valdkonnas sisseostetavad teenused 2008S/149-199622 – (vastavalt määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele) osades, ning millega kinnitatakse parlamendi peasekretäri 18. detsembri 2014. aasta otsus, ja
            
         
               —
            
            
               mõista parlamendilt välja hageja kohtu- ja muud kulud seoses käesoleva hagiga isegi juhul, kui hagi jäetakse rahuldamata.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et parlament ei hinnanud taotletud dokumente eraldi ning keeldus võimaldamast taotletud dokumentidele isegi osalist juurdepääsu, rikkudes sellega määruse nr 1049/2001 (1) artikli 4 lõiget 6.
            
         
               2.
            
            
               Teine väide, et parlamendi põhjendused, mis puudutavad avaliku julgeoleku, üksikisiku eraelu, füüsilise või juriidilise isiku ärihuvide ja otsustusprotsessi kaitset, tuleb täies ulatuses põhjendamatuse tõttu tagasi lükata.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).